**Utkast – Referat - Styremøte nr. 2/17**

 **Tid:** 10.02.2017 kl. 09:00 – 11:00 **Sted:** Hos Lise, Fornebuporten
**Til stede:** Lise, Atle og Henning.
**Forfall:** Gina, Kari, Torill, Kirsten, Olav Egil

**Referent:** Lise supplert av Henning

 **SAKLISTE:**
**1.** **Benchmarking - Nøkkeltallsprogrammet**

Vi har per i dag en utfordring knyttet til økonomiske rammer og praktiske forhold knyttet til den foreslåtte MC avtalen, hvordan vi ønsker å samarbeide med sykehusene, hvordan vi (sykehus og næring) kan få mest ut av den totale innsatsen (samlet ca. 1 MNOK i 2017) og hvordan vi kan realisere det felles ønsket som styret kom frem til i desember møtet knyttet til utvikling av BM programmet.

**Beslutning:**

* Kjøre BM programmet som 2016 - sjekke ut med MC vedr økonomi og reviderer forslag til avtale
* Forventet kostnad 2017 bør ikke ligge over en ramme på 250.000 kr, inkl. prosjektleder og administrative ressurser/tjenester.
* Anbefaler investering i bistand til utviklingsarbeidet: Legge inn en egen linje i budsjettet som knyttes til utvikling av BM programmet: 50,000 kr (innleid konsulent)
* Til årsmøtet: Presentere BM i NfN: Hvorfor gjennomfører vi BM programmet?  Presentere styrets mål med utvikling av BM programmet? Kommentere samarbeid med sykehusene…
* Etablere arbeidsgruppe som får i oppgave å ta frem en konkret realiseringsplan, inkl. strategisk tilnærming mellom sykehus og næring, for nytt BM program  som presenteres styret i juni . Mål: endelig beslutning under BM møtet høst 2017.
	+ Forslag til arbeidsgruppe: DnB v/Arnt Erik, Sykehusene v/Trond og Telenor v/Henning
* Opprydding i avtaleforhold / kontrakter som ligger tilknyttet NfN

Det må gjennomføres følgende avklaring Margrete:

* Kostnad gjennomføring BM program som 2016
* Bistand til utvikling av nytt program (deltager i arbeidsgruppen ved behov)
* Hvem er det som har vært mest engasjert i BM tidligere som kan delta i en arbeidsgruppe?

**2. Budsjett 2017**Utgangspunktet for diskusjonen var budsjettforslaget lagt frem på forrige styremøte.

**Beslutning:**

**Inntekter:**
Ingen endringer.

**Kostnader:**
Post 2.03 Sekretær, Nøkkeltall/benchmarking. Ramme på 250.000 kr opprettholdes, i tråd med beslutning under pkt. 1.

Ny budsjettpost opprettes for ekstern bistand i utredningsarbeidet for arbeidsgruppen som besluttet under pkt. 1. Budsjettpost stor 50.000 kr.

Forslaget til budsjett 2017 fremmes under ovenstående forutsetninger, med et underskudd på ca. 43.000 kr. Underskuddet begrunnes og forsvares med viktigheten av innsats for en strategisk vurdering av fremtidig nøkkeltallsarbeid og BM. Konklusjoner i utredningsarbeidet vil trolig bidra til et bedre og mer etterspurt nøkkeltallsprodukt. Den understrekes at midler, kr 150.000, avsatt til utvikling i 2016 ikke ble disponert da utviklingsaktiviteten ikke ble gjennomført.

**3 Eventuelt** Ingen saker